CELEX: 62016CN0321
Language: sk
Date: 2016-06-06 00:00:00
Title: Vec C-321/16: Návrh na začatie prejudiciálneho konania, ktorý podal Dublin Circuit & District Civil Courts Office (Írsko) 6. júna 2016 – Maria Isabel Harmon/Owen Pardue

1.8.2016   
            
            
               SK
            
            
               Úradný vestník Európskej únie
            
            
               C 279/22
            
         Návrh na začatie prejudiciálneho konania, ktorý podal Dublin Circuit & District Civil Courts Office (Írsko) 6. júna 2016 – Maria Isabel Harmon/Owen Pardue
   (Vec C-321/16)
   (2016/C 279/29)
   Jazyk konania: angličtina
   
      Vnútroštátny súd, ktorý podal návrh na začatie prejudiciálneho konania
   
   Dublin Circuit & District Civil Courts Office
   
      Účastníci konania pred vnútroštátnym súdom
   
   
      Žalobkyňa: Maria Isabel Harmon
   
      Žalovaný: Owen Pardue
   
      Prejudiciálne otázky
   
   
               1.
            
            
               Vzhľadom na skutočnosti uvedené v rozhodnutí vnútroštátneho súdu, porušil Director of Public Prosecutions [riaditeľ prokuratúry, Írsko, ďalej len „DPD“] základné práva O. Pardua, najmä práva zakotvené v článkoch 6, 20, 41, 47 a 48 Charty základných práv Európskej únie, ktoré sú uvedené v jej preambule?
            
         
               2.
            
            
               Vzhľadom na skutočnosti uvedené v rozhodnutí vnútroštátneho súdu má DPD právo odoprieť vykonanie zákonných súdnych príkazov a/alebo, ak ich nevykoná a/alebo ak neposkytne vysvetlenie alebo odôvodnenie svojho konania, je toto konanie v súlade s Chartou?
            
         
               3.
            
            
               Vzhľadom na skutočnosti uvedené v rozhodnutí vnútroštátneho súdu, ako aj na skutočnosť, že za súčasného stavu írskeho práva možno rozhodnutie DPD napadnúť na súde len vtedy, ak sa preukáže, že DPD konal mala fides alebo bol pri svojom konaní ovplyvnený neprípustnou pohnútkou alebo neprípustným politickým dôvodom, je táto skutočnosť s prihliadnutím na skutkový stav prejednávanej veci v súlade s Chartou a je s ňou zlučiteľná?